
Grozījumi Informācijas sabiedrības pakalpojumu likumā
Izdarīt (Latvijas Republikas Saeimas un Ministru Kabineta Ziņotājs, Latvijas Vēstnesis, )  šādus grozījumus:
1. Papildināt likumu ar 7.2 un 7.3 pantu šādā redakcijā:
"7.2 pants. Informācijas izsniegšana kriminālprocesa mērķiem
Starptautiskajos tiesību aktos noteiktajos gadījumos informācijas sabiedrības pakalpojumu sniedzējam, kura rīcībā atrodas informācijas sabiedrības pakalpojuma lietotāja dati, ir pienākums izpildīt ārvalsts tiesību aizsardzības iestāžu pieprasījumu kriminālprocesa mērķim. Ministru kabinets nosaka informācijas sabiedrības pakalpojumu lietotāju identifikācijas datu nodošanas kārtību ārvalsts tiesību aizsardzības iestādēm.

7.3 pants. Eiropas e-pierādījumu sniegšanas rīkojuma un Eiropas e-pierādījumu saglabāšanas rīkojuma izpilde
Informācijas sabiedrības pakalpojumu sniedzējs, kas nodrošina iespēju tā pakalpojuma lietotājam sazināties savā starpā vai iespēju glabāt vai citādā veidā apstrādāt datus tā pakalpojuma lietotāja vārdā, kuriem pakalpojums tiek sniegts, ar noteikumu, ka datu glabāšana ir lietotājam sniegtā pakalpojuma pamatelements, izpilda Eiropas e-pierādījumu sniegšanas rīkojumus un Eiropas e-pierādījumu saglabāšanas rīkojumus  saskaņā ar Eiropas Parlamenta un Padomes 2023. gada 12. jūlija regulu (ES) 2023/1543 par Eiropas e-pierādījumu sniegšanas rīkojumiem un Eiropas e-pierādījumu saglabāšanas rīkojumiem e-pierādījumu gūšanai kriminālprocesā un brīvības atņemšanas sodu izpildei pēc kriminālprocesa."
 
2. Papildināt likumu ar 20.1 un 20.2 pantu šādā redakcijā:
"20.1 pants. Eiropas e-pierādījumu sniegšanas rīkojuma un Eiropas e-pierādījumu saglabāšanas rīkojuma neizpilde
Par Eiropas e-pierādījumu saglabāšanas rīkojuma vai Eiropas e-pierādījumu sniegšanas rīkojuma neizpildi informācijas sabiedrības pakalpojumu sniedzējam piemēro naudas sodu līdz 2% no tā kopējā gada apgrozījuma visā pasaulē iepriekšējā finanšu gadā.

20.2 pants. Eiropas e-pierādījumu sniegšanas rīkojuma un Eiropas e-pierādījumu saglabāšanas rīkojuma vai ar tiem saistīto datu konfidencialitātes, slepenības vai integritātes nenodrošināšana
Par Eiropas e-pierādījumu sniegšanas rīkojuma un Eiropas e-pierādījumu saglabāšanas rīkojuma vai ar tiem saistīto datu konfidencialitātes, slepenības vai integritātes nenodrošināšanu informācijas sabiedrības pakalpojumu sniedzējam piemēro naudas sodu līdz 2% no tā kopējā gada apgrozījuma visā pasaulē iepriekšējā finanšu gadā."
 
3. Aizstāt 21. pantā skaitli un vārdu "20.pantā" ar skaitļiem un vārdu "20. un 20.1 pantā".
4. Papildināt 21. pantu ar otro daļu šādā redakcijā:
"(5) Administratīvā pārkāpuma procesu par šā likuma 20.2 pantā minēto pārkāpumu līdz administratīvā pārkāpuma lietas izskatīšanai veic Datu valsts inspekcija. Administratīvā pārkāpuma lietu izskata Valsts policija."
 
Pārejas noteikumi
· Papildināt pārejas noteikumus ar 2. punktu šādā redakcijā:
· "2. Likuma 7.3 pants par Eiropas e-pierādījumu sniegšanas rīkojuma un Eiropas e-pierādījumu saglabāšanas rīkojuma izpildi, kā arī likuma 20.1 un 20.2 pants un grozījums likuma 21. pantā par administratīvās atbildības noteikšanu par Eiropas e-pierādījumu sniegšanas rīkojuma un Eiropas e-pierādījumu saglabāšanas rīkojuma neizpildi stājas spēkā 2026. gada 18. augustā."
· 
·  

